OpenLLM-France/wikimedia huggingface dataset:
# Arxipèlag de Lamu

Lamu és un arxipèlag a la costa de l'oceà Índic a Kenya. L'illa més al sud és l'illa de Lamu i la més al nord Kiunga, ja prop de la frontera amb Somàlia. La més coneguda després de Lamu, és Pate. Les més grans són Pate, Manda (amb aeroport) i Lamu. A Kiwayu hi ha la Kiunga Marine National Reserve.
L'arxipèlag forma part del districte de Lamu. La principal ciutat és Lamu, capital de l'illa del mateix nom, de l'arxipèlag i del districte administratiu. La ciutat està declarada Patrimoni de la Humanitat (World Heritage Site).
Llocs destacats per la seva importància històrica són: Takwa i Manda (a l'illa de Manda), Shanga(a Pate), i Shela (a Lamu). Una expedició xinesa dirigida per l'almirall Zheng He va visitar aquestes illes vers el 1415.

## Referències

* ↑ Wilson, Thomas H.; Omar, Athman Lali «Archaeological Investigations at Pate» (en anglès). Azania: Archaeological Research in Africa, 32, 1, 01-01-1997, pàg. 31–76. DOI: 10.1080/00672709709511587. ISSN: 0067-270X.
* ↑ Hoyle, Brian «Lamu: Waterfront Revitalization in an East African Port-City» (en anglès). Cities, 18, 5, 01-10-2001, pàg. 297–313. DOI: 10.1016/S0264-2751(01)00023-3. ISSN: 0264-2751.
* ↑ Wanderi, Hoseah. Infrastructural development and conservation of heritage: a case study of Lamu Old Town World Heritage site. UNESCO, 2018.
* ↑ Wilson, Thomas H «Takwa'an ancient Swahili settlement of the lamu Archipelago». Kenya past and Present, 1979, pàg. 7-16.
* ↑ DiBlasi, Michael «Review of Shanga: The Archaeology of a Muslim Trading Community on the Coast of East Africa». The International Journal of African Historical Studies, 31, 1, 1998, pàg. 221–223. DOI: 10.2307/220952. ISSN: 0361-7882.
* ↑ Pradines, Stéphane. Historic Mosques in Sub-Saharan Africa: From Timbuktu to Zanzibar (en anglès). BRILL, 2022-11-07, p. 276. ISBN 978-90-04-47261-7.
* ↑ Engel, Ulf; Ramos, Manuel João. African Dynamics in a Multipolar World (en anglès). BRILL, 2013-05-16, p. 163. ISBN 978-90-04-25650-7.
# Mentor (Ohio)

Mentor és una població dels Estats Units a l'estat d'Ohio. Segons el cens del 2000 tenia 50.278 habitants.

## Demografia

Segons el cens del 2000, Mentor tenia 50.278 habitants, 18.797 habitatges, i 14.229 famílies. La densitat de població era de 725,2 habitants per km².
Dels 18.797 habitatges en un 35,8% hi vivien nens de menys de 18 anys, en un 63,6% hi vivien parelles casades, en un 8,9% dones solteres, i en un 24,3% no eren unitats familiars. En el 20,5% dels habitatges hi vivien persones soles el 8,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 3,08.
Per edats la població es repartia de la següent manera: un 25,9% tenia menys de 18 anys, un 6,5% entre 18 i 24, un 29% entre 25 i 44, un 26,3% de 45 a 60 i un 12,3% 65 anys o més.
L'edat mediana era de 39 anys. Per cada 100 dones de 18 o més anys hi havia 91,5 homes.
La renda mediana per habitatge era de 57.230 $ i la renda mediana per família de 65.322 $. Els homes tenien una renda mediana de 44.021 $ mentre que les dones 31.025 $. La renda per capita de la població era de 24.592 $. Aproximadament l'1,8% de les famílies i el 2,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mentor». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Mentor». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
Viccionari
# Tagus

«Tagus» té aquests significats:
* Tagus, nom llatí del riu Tajo
* Tagus, nom llatí del cap de la lliga dels tessalis: el tagos
# Talpó de Cabrera

El talpó de Cabrera (Microtus cabrerae) és una espècie de talpó que es troba a la península Ibèrica.
S'assembla al talpó camperol, però és més gros i fosc. Té el dors bru fosc, i el ventre gris fosc, amb els pèls de la gropa clarament més llargs que la resta.
Vessants humits i peus de vessant en zones de clima mediterrani entre 500 i 1.000 metres d'altura, tot i que evita els llocs d'estius més calorosos. També es troba en maresmes costaneres, pastures, camps i boscs clars. La distribució és molt fragmentària, amb poblacions petites aïllades.
És nocturn, i a l'estiu no surt de les seves galeries subterrànies. Menja fulles i tiges de gramínies i d'altres plantes herbàcies.

## Referències

* ↑ «El talpó de Cabrera». Història natural dels Països Catalans. [Consulta: 19 agost 2024].
* 1 2 Fernandes, M., Pita, R. i Mira, A. 2008. Microtus cabrerae. The IUCN Red List of Threatened Species. Version 2014.2. <www.iucnredlist.org>. Consultat el 31 d'agost de 2014.
* 1 2 3 4 Aulangier et al. Guía de los mamíferos de Europa, del norte de África y de Oriente Medio. Bellaterra: Lynx edicions, 2009, pag. 200. ISBN 978-84-96553-52-1.
# Min Jin Lee

Min Jin Lee (Seül, 11 de novembre de 1968) és una escriptora i periodista coreana-americana establerta a Manhattan.
La seva obra tracta amb freqüència temes coreans i coreà-americans. És l'autora de les novel·les Free Food for Millionaires (2007) i Pachinko (2017), que fou finalista del National Book Award. Aquesta última va ser adaptada com a sèrie per Apple TV+ a partir del 2022.
Lee va néixer a Seül, Corea del Sud. La seva família va arribar als Estats Units l'any 1976, quan ella tenia set anys, i va créixer en el districte de Queens, Nova York. Els seus pares tenien una joieria a l'engròs al carrer 30 amb Broadway, en el barri coreà de Manhattan. Va estudiar Dret i va exercir com advocada.

## Referències

* 1 2 3 4 Favilli, Elena. «Min Jin Lee». A: Contes de bona nit per a nenes rebels: 100 dones immigrants que han canviat el món. Barcelona: Estrella Polar, 2020, p. 142. ISBN 9788418135699.
* ↑ «'Pachinko': Apple TV+ Unveils Premiere Date, First Images For Drama Based On Min Jin Lee's Novel» (en anglès). , 26-01-2022 [Consulta: 4 maig 2023].
* 1 2 «Min Jin Lee». Radcliffe Institute for Advanced Study at Harvard University. [Consulta: 4 maig 2023].
* ↑ «Best-selling author Min Jin Lee is finishing her trilogy at Radcliffe». Harvard Gazette, 06-03-2019. [Consulta: 4 maig 2023].
# Mola de la Roquerola

La Mola de la Roquerola és una muntanya de 1.058 metres que es troba entre els municipis de Mont-ral, a la comarca de l'Alt Camp i de Montblanc, a la comarca de la Conca de Barberà.
Es considera sostre comarcal de l'Alt Camp en lloc de la Punta de Barrina (1.013 m), esmentada i assenyalada erròniament com a tal pel Grup Excursionista de Catalunya.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Mercury-Atlas 9

Mercury-Atlas 9 va ser l'última missió espacial tripulada del programa Mercury dels EUA, llançada el 15 de maig de 1963 des del Launch Complex 14 a Cape Canaveral, Florida. La nau espacial, anomenada Faith 7, va completar 22 òrbites terrestres abans d'amarar en l'oceà Pacífic, pilotat per l'astronauta Gordon Cooper, llavors major de la Força Aèria. El coet Atlas va ser el No. 130-D, i la nau espacial Mercury fou el No. 20.

## Tripulació

| Posició | Astronauta | Astronauta |
| Pilot | L. Gordon Cooper, Jr. Primer vol espacial | L. Gordon Cooper, Jr. Primer vol espacial |

### Tripulació de reserva

| Posició | Astronauta | Astronauta |
| Pilot | Alan B. Shepard, Jr. | Alan B. Shepard, Jr. |

### Directors de vol

* Chris Kraft—Equip roig
* John Hodge—Equip blau

## Paràmetres de la missió

* Massa: 1.400 kg
* Perigeu: 161 km
* Apogeu: 267 km
* Inclinació: 32,5°
* Període: 88,5 min

## Vegeu també

* Amaratge de naus espacials

## Referències

* This New Ocean: A History of Project Mercury - NASA SP-4201 Arxivat 2010-06-17 a Wayback Machine.
* NASA NSSDC Master Catalog Arxivat 2007-10-02 a Wayback Machine.
* Project Mercury - Results of the Fourth Manned Orbital Flight - NASA SP-45 - 1963
* Mercury-Atlas 9 Composite Air-to-Ground and Onboard Voice Tape Transcription

## Enllaços externs

* The Flight Of Faith 7 - 1963 NASA Space Program Educational Documentary a YouTube
* Field Guide to American Spacecraft Pictures of Faith 7 at the Johnson Space Center, TX museum.
# Mogoro

Mogoro (en sard, Mòguru) és un municipi italià, dins de la província d'Oristany. L'any 2007 tenia 4.779 habitants. Es troba a la regió de Marmilla. Limita amb els municipis de Collinas (VS), Gonnostramatza, Masullas, Pabillonis (VS), San Nicolò d'Arcidano, Sardara (VS) i Uras.

## Administració

Llista d'alcaldes :
| Període | Identitat | Partit |
| 1985-1995 | Adriano Ghiani | PCI |
| 1992-1995 | Antonino Floris | PCI |
| 1995-2000 | Delfina Broccia | PDS |
| 2000- | Giovanni Pia | PSDAZ |
# Avgustinos Kapodístrias

Avgustinos Ioannis Maria Kapodístrias (grec: Κόμης Αυγουστίνος Ιωάννης Μαρία Καποδίστριας) (Corfú, 1778 - Sant Petersburg, 1857) fou un militar i polític grec. Kapodístrias va ser el germà petit de Ioannis Kapodístrias, primer governador de Grècia. Després de l'assassinat d'aquest últim el 9 d'octubre de 1831, va succeir al seu germà com a Cap del Consell de Govern i en el càrrec de Governador. El seu mandat de sis mesos es va caracteritzar per la inestabilitat política i la caiguda del país en el caos.

## Referències

* ↑ «Βιογραφίες: Αυγουστίνος Καποδίστριας (1778-1857)» (en grec). ΣανΣήμερα.gr. [Consulta: 15 gener 2014].
* ↑ Γαρδίκα-Κατσιαδάκη, Ελένη. Ο ρόλος της Διάσκεψης του Λονδίνου στην πτώση του Αυγουστίνου Καποδίστρια (en grec). Μνήμων 10, 1985, pàgs. 248-269.
# Teodoric de Treyden

Teorodic de Treyden o Theoderich va ser el segon missioner conegut de Livònia després de Meinhard de Holstein, el primer Bisbe de Livònia. Anteriorment havia estat un monjo cistercenc a Turaida entre 1191 i 1202 i el primer abat del monestir de Daugavgrīva (1202-1211). Posteriorment va ser nomenat bisbe d'Estònia per Albert de Buxhövden cap de la diòcesi de Riga. Va ser assassinat per estonians el 1218 o 1219. Es coneix molt poc de la seva vida, fonamentalment a través de documents contemporanis com la Crònica d'Enric de Livònia.

## Referències

* ↑ Vahtre, Sulev. Muinasaja loojang Eestis: vabadusvõitlus 1208-1227 (en estonià). Olion, 1990. ISBN 978-5-450-01313-8.
* ↑ Henricus; Kleis, R; Tarvel, Enn. Henriku Liivimaa kroonika (en estonian). Tallinn: "Eesti Raamat", 1982.
* ↑ Eesti ajalugu.. Tartu: Eesti Kirjanduse Selts, 1936-<2005>. ISBN 978-9985-4-0723-3.

## Enllaços externs

* Theoderich von Treyden a World Public Library
# Molí de Cal Titllo

El Molí de Cal Titllo és un molí paperer a la vila de Capellades (Anoia). J. Marra y Romaní va ésser el propietari l'any 1771, actualment té el nom de Vilaseca i s'ha modernitzat la fàbrica paperera que es dedica a fer paper per l'Estat. L'antic molí paperer s'utilitza per convencions, reunions, etc ... de planta irregular on es juxtaposen estructures principalment rectangulars adossades amb sostre a dues vessants per a cada cos. L'entrada principal queda amagada, tancada per aquestes estructures, excepte per la part frontal. El portal és adovellat hi figura la data amb el nom de "J.MARRA Y ROMANÍ"

## Referències

* 1 2 «Molí Paperer de Vilaseca». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r novembre 2018].

## Enllaços externs

* Molí de Cal Titllo (Capellades - Anoia)
* Clara Blanchar. La empresa más antigua de España. La papelera J. Vilaseca, situada en Capellades (Barcelona), cumple 300 años en 2014 Pervive gracias a la innovación y a las ventas en el exterior, El País, 19 JUL 2014
# Bahía de Banderas

Bahía de Banderas és un municipi de l'estat de Nayarit. Sayula és el cap de municipi i principal centre de població d'aquesta municipalitat. Aquest municipi és a la part sud de l'estat de Nayarit. Limita al nord amb els municipis de Tecuala, al sud amb Compostela, a l'oest amb San Blas i a l'est amb Santa María del Oro.

## Referències

* ↑ Monografia municipal de Bahía de Banderas Arxivat 2016-06-09 a Wayback Machine.INAFED, 2015. (castellà)
# BOUML

BOUML és una aplicació que permet fer diagrames UML 2 per a especificar i generar codi en C++, Java, Idl, Php, Python i MySQL.
Funciona sobre Unix/Linux/Solaris, Mac OS X (PowerPC i Intel) i Windows.
És relativament ràpid i fa un consum de memòria relativament petit
BOUML és extensible, i es poden escriure extensions en C++ o Java, fent servir BOUML per a la seva definició com qualsevol altre programa. Els generadors de codi i contra-generadors de codi són extensions incloses a la distribució de BOUML.

## Referències

* ↑ http://www.bouml.fr/benchmark.html Arxivat 2013-09-08 a Wayback Machine.
# Svenja Huth

Svenja Huth (Alzenau, 25 de gener de 1991) és una davantera de futbol internacional des de 2011 per Alemanya, amb la qual ha guanyat una Eurocopa. Amb les categories inferiors va guanyar una Eurocopa sub-17 i un Mundial sub-20, i a nivell de clubs ha guanyat 2 Lligues de Campions, 1 Lliga i 3 Copes d'Alemanya amb el Frankfurt.

## Trajectòria

| Temp. | Club | Lliga | Lliga | Títols |
| Temp. | Club | P | G | Títols |
| 2007-08 | 1. FFC Frankfurt | ? | ? | Lliga de Campions + Lliga + Copa + Eurocopa sub-17 |
| 2008-09 | 1. FFC Frankfurt | ? | ? |
| 2009-10 | 1. FFC Frankfurt | 20 | 2 | Mundial sub-20 |
| 2010-11 | 1. FFC Frankfurt | 20 | 2 | Copa |
| 2011-12 | 1. FFC Frankfurt | 22 | 3 |
| 2012-13 | 1. FFC Frankfurt | 21 | 3 | Eurocopa |
| 2013-14 | 1. FFC Frankfurt | 3 | 0 | Copa |
| 2014-15 | 1. FFC Frankfurt | 17 | 1 | Lliga de Campions |
| 2015-16 | Turbine Potsdam | 22 | 13 |
| 2016-17 | Turbine Potsdam | 20 | 7 |
| 2017-18 | Turbine Potsdam |

## Referències

* ↑ UEFA
# Svenja Ilona Hahn

Svenja Ilona Hahn (Hamburg, 25 de juliol del 1989) és una política alemanya del Partit Democràtic Lliure, eurodiputada des del 2019. És membre de la Comissió de Mercat Interior i Protecció del Consumidor del Parlament Europeu. Forma part de la delegació del Parlament per a les relacions amb els països del sud-est asiàtic i l'ASEAN, així com de l'Intergrup sobre Drets LGBTI i l'Intergrup sobre Mars, Rius, Illes i Zones Costaneres. Fou presidenta de la Joventut Liberal Europea (LYMEC) entre el 2018 i el 2020.

## Referències

* ↑ «Alle Gewählte in alphabetischer Reihenfolge» (en alemany). Der Bundeswahlleiter. [Consulta: 2 desembre 2019].
# Back to Gaya

Back to Gaya és una pel·lícula d'animació en 3D per ordinador alemanya que va ser estrenada el 18 de març de 2004. Va ser dirigida per Lenard Fritz Krawinkel i Holger Tappe.

## Trama

Està basa en la famosa sèrie de TV "Terra Màgica", en la qual es narra les aventures de Boo i Zino en un món imaginari anomenat Gaya. Gaya és la llar d'una raça de criatures bastant més petits que els humans, però que en tenen una estranya semblança. Però un dia tot va canviar, quan un doctor malèfic roba "La Pedra Encantada". En saber això tots els gaians estan preocupats perquè s'enfronten a l'extinció, però amb Boo, Zino, Alanta i els seus enemics "Els Snurks" emprendran una grandiosa aventura a la recerca de la preuada joia Dalamita.

## Producció

La pel·lícula va ser produïda per l'estudi de la Baixa Saxònia Ambient Entertainment, que també va fer el remake d'Urmel aus dem Eis (2006), la seva seqüela Urmel voll in Fahrt (2008) i la filmació de Kästner Konferenz der Tiere (2010). La major part de la pel·lícula es va realitzar amb el programari Maya i es va estrenar el 18 de març del 2004 als cinemes alemanys.
La cançó de la pel·lícula es diu "Hooray" i és de Frameless, un grup alemany de rock-pop.

## Nominacions

Ha estat nominada al premi internacional del Fantasporto i al Goya a la millor pel·lícula d'animació.

## Referències

* ↑ 3D made in Germany
* ↑ Back to gaya al festival de Gijón
* ↑ En busca de la piedra mágica a Fotogramas
* ↑ Back to Gaya al web d'Ambient Entertainment
* ↑ Frameless a radar-music.de
* ↑ Programaciçó al web de Fantasporto
* ↑ En busca de la piedra mágica al web dels Premis Goya

## Enllaços externs

* PDF Pädagogisches Begleitmaterial bei Filmernst
# Territori de Wisconsin

El Territori de Wisconsin va ser un territori organitzat incorporat als Estats Units que va existir del 3 de juliol de 1836 al 29 de maig de 1848, quan una part oriental del territori va ser admesa a la Unió com l'Estat de Wisconsin.
Belmont va ser elegida inicialment com la capital del territori. El 1837 la legislatura territorial es va reunir a Burlington, que va passar a formar part del Territori d'Iowa l'any següent, quan la capital territorial de Wisconsin es va traslladar a Madison.
# Bangana dero

Bangana dero és una espècie de peix cipriniforme de la família dels ciprínids.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D.E., 1990. A working list of fishes of the world. Copies available from D.E. McAllister, Canadian Museum of Nature, P.O. Box 3443, Ottawa, Ontario K1P 6P4, Canadà. 2661 p. plus 1270 p. Index
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Michelle Jenneke

Michelle "Shelly" Jenneke (Kenthurst, Nova Gal·les del Sud, 23 de juny de 1993) és una corredora de tanques i model australiana que va guanyar una medalla d'argent als 100 metres tanques en els Jocs Olímpics de la Joventut 2010. Va rebre l'atenció mundial dels mitjans de comunicació pel seu ball d'escalfament previ la cursa.

## Referències

* ↑ Pranesh Nageshwar. «Hills' Michelle Jennecke delighted at silver medal win» (en anglès). Hills Shire Times, 23-08-2010. Arxivat de l'original el 2012-12-23. [Consulta: 9 desembre 2012].

## Enllaços externs

* Perfil de Michelle Jenneke a l'Australian Youth Olympic Team (anglès)
* Perfil de Michelle Jenneke a all-athletics.com Arxivat 2014-06-26 a Wayback Machine. (anglès)
* IAAF, perfil de Michelle Jenneke
# Michelle MacPherson

Michelle MacPherson (Toronto, 11 de maig de 1966), coneguda de casada com a Michelle Hojnacki, és una nedadora canadenca, ja retirada, especialista en esquena, papallona i estils, que va competir durant les dècades de 1970 i 1980.
El 1980 fou convocada per prendre part en els Jocs Olímpics de Moscou, però el boicot que hi va fer el Canadà n'impedí la seva participació. El 1984 va prendre part en els Jocs Olímpics d'Estiu de Los Angeles on va disputar quatre proves del programa de natació. Fent equip amb Reema Abdo, Anne Ottenbrite i Pamela Rai, va guanyar la medalla de bronze en els 4x100 metres estils. En els 100 metres papallona fou cinquena, mentre en les altres dues proves quedà eliminada en sèries.
En el seu palmarès també destaquen tres medalles de plata i una de bronze als Jocs Panamericans de 1983 i una d'or i una dues de bronze als Jocs de la Commonwealth de 1982. Una vegada retirada passà a exercir d'entrenadora de natació.

## Referències

* 1 2 «Olympedia – Michelle MacPherson». [Consulta: 21 juliol 2021].
* ↑ «Michelle MacPherson | Commonwealth Games Federation» (en anglès). Arxivat de l'original el 2019-12-14. [Consulta: 21 juliol 2021].
# TAG Systems

TAG Systems és una empresa d'Andorra la Vella dedicada a la fabricació i distribució de targetes de crèdit i dèbit. La producció es realitza a Andorra, Espanya, Polònia, Finlàndia, Noruega, Letònia i Colòmbia i es distribueixen a més de 40 països. L'empresa és d'accionistes andorrans i noruecs i va iniciar l'activitat el 1999. Té certificació de MasterCard i Visa.

## Referències

* ↑ «“El ‘Made in Andorra’ no l'hem pogut assolir mai”». Diari d'Andorra, 11-11-2011. Arxivat de l'original el 2016-03-03. [Consulta: 14 novembre 2011].
* 1 2 «Tag Systems: innovació tecnològica i creació de valor afegit en la fabricació internacional de targetes de crèdit». Adi.ad. [Consulta: 14 novembre 2011].
# TACS

El TACS (Total Access Communication System) és un sistema de comunicacions mòbils analògic utilitzat als EUA i en molts altres països. TACS és un derivat del sistema de telefonia mòbil avançat (AMPS) desenvolupat per AT&T als EUA. Les seves diferències principals són les freqüències de ràdio, l'amplada de banda del canal de ràdio i les taxes de senyalització de dades. TACS es va introduir a la U.K. el 1985. La seva introducció va ser molt reeixida. Més de 25 països van utilitzar TACS. TACS és un sistema FM analògic que funciona a la banda de 890-915 MHz / 935-960 MHz; la banda en què es va introduir GSM més tard. L'amplada de banda dels canals de ràdio era de 25 kHz, que ofereix 1000 canals dúplex a la banda de 900 MHz. Com que TACS utilitzava un ample de banda de canals de ràdio reduït en comparació amb AMPS, que té un ample de banda de 30 kHz, la taxa de senyalització de dades s'havia de reduir.
# Atxuri

Atxuri és un barri del districte bilbaí d'Ibaiondo. Té una superfície de 0,18 kilòmetres quadrats i una població de 5.105 habitants (2008). Limita al nord amb el barri de Solokoetxe, a l'oest amb Zazpikaleak, al sud amb Bilbo Zaharra i a l'est amb Santutxu.

## Història

És un dels barris més antics de Bilbao, originalment era el suburbi sud de l'antiga ciutat medieval (actual Zazpikaleak). Actualment el barri està situat entre la Ria de Bilbao, el Nucli Antic i Santutxu.
L'origen del nom és la unió de les paraules basques haitz i zuri, és a dir roca blanca.
A la fi del segle xviii s'hi va construir el nou hospital de Bilbao que va estar en funcionament fins que en 1908 es va construir l'Hospital de Basurto. En l'actualitat l'edifici de l'antic hospital alberga l'institut Emilio Campuzano.
A Atxuri s'hi troba l'església de San Antón així com l'Estació de Bilbao-Atxuri d'Euskotren, dissenyada per Manuel María Smith origen de les línies que van a Bermeo, Durango i Sant Sebastià.

## Transports

* Bilbobus: Línies per Atxuri:
| Línia | Recorregut | Freqüència (minuts) |
| 11 | Deusto - Atxuri | 30´ |
| 22 | Sarrikue - Atxuri | 15´ (cada 12´ de 12:30 a 15:00 hores) |
| 40 | Santutxu - Plaza Biribila | 12 |
| 50 | Buia - Plaza Biribila | 60 |
| 56 | Abusu/La Peña - Jesusen Bihotza | 10´ |
| 58 | Mintegitxueta - Atxuri | 15´ |
| 75 | San Adrián - Atxuri | 15´ |
| 77 | Peñascal - Larreagaburu | 12´ |
| 85 | Zazpi Landa - Atxuri | 20´ |
| A2 | Solokoetxe - Plaza Biribila | 30´ |
# Barahonaïta-(Al)

La barahonaïta-(Al) és un mineral de la classe dels fosfats. Rep el nom per Antonio Barahona (1937-), col·leccionista de minerals i micromounts espanyol, qui primer va fer notar que aquest material podria ser un nou mineral.

## Característiques

La barahonaïta-(Al) és un arsenat de fórmula química (Ca,Cu,Na,Fe$^{3+}$,Al)₁₂Al₂(AsO₄)₈(OH,Cl)$_x$·nH₂O. Va ser aprovada com a espècie vàlida per l'Associació Mineralògica Internacional l'any 2007. Cristal·litza en el sistema monoclínic. És una espècie amb alumini anàloga de la barahonaïta-(Fe). Visualment és similar a l'attikaïta, un altre arsenat.
Segons la classificació de Nickel-Strunz, la barahonaïta-(Al) pertany a «08.CH: Fosfats sense anions addicionals, amb H₂O, amb cations de mida mitjana i gran, RO₄:H₂O < 1:1» juntament amb els següents minerals: walentaïta, anapaïta, picrofarmacolita, dittmarita, niahita, francoanellita, taranakita, schertelita, hannayita, struvita, struvita-(K), hazenita, rimkorolgita, bakhchisaraitsevita, fahleïta, smolyaninovita i barahonaïta-(Fe).

## Formació i jaciments

Va ser descoberta a la concessió La Reconquistada, propera a la mina Dolores, a la localitat murciana de Pastrana, Espanya. Posteriorment també ha estat descrita a les mines Jote i Maria Catalina, a la regió d'Atacama (Xile); a la mina Serpieri, a la prefectura d'Attikí (Grècia); i a la mina Gold Hill, al comtat de Tooele (Utah, Estats Units). Aquests són els únics indrets a tot el planeta on ha estat descrita aquesta espècie mineral.

## Referències

* ↑ «Barahonaite-(Al)» (en anglès). Mindat. [Consulta: 3 novembre 2018].